
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 389 


9 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Ο.Ε.Υ. Δημοτικού Νομικού Προσώπου Δή¬ 
μου Ορφέα Ν. Έβρου «ΠΑΙΔΙΚΟΙ ΣΤΑΘΜΟΙ ΔΗ¬ 
ΜΟΥ ΟΡΦΕΑ». 1 

Σύσταση ιδίου Νομικού Προσώπου στο Δήμο Βύσσας 
Ν. Έβρου με την επωνυμία «ΠΝΕΥΜΑΤΙΚΟ ΚΕ¬ 
ΝΤΡΟ ΔΗΜΟΥ ΒΥΣΣΑΣ». 2 

Μερική τροποποίηση της συστατικής πράξης της Δη¬ 
μοτικής Επιχείρησης «ΚΑΤΑΡΡΑΚΤΕΣ ΕΔΕΣΣΑΣ». 3 


ΑΠΟΦΑΣΕΙ Σ 

Αριθ. 296 (1) 

Ψήφιση Ο.Ε.Υ. Δημοτικού Νομικού Προσώπου Δήμου Ορ¬ 
φέα Ν. Έβρου «ΠΑΙΔΙΚΟΙ ΣΤΑΘΜΟΙ ΔΗΜΟΥ ΟΡΦΕΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΑΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 26 του Δ.Κ.Κ. - Π.Δ. 410/95 
όπως αντικαταστάθηκε με το άρθρο 9 παρ. 7 Ν. 2503/97. 

3. Τις διατάξεις των άρθρων 198 & 203 του Δ.Κ.Κ. - Π.Δ. 
410/95. 

4. Τις διατάξεις του άρθρου 8 παρ. 58 Ν. 2307/95. 

5. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 8 παρ. 5 Ν. 2307/95. 

6. Τις διατάξεις του άρθρου 29Ατου Ν. 1558/85 το οποίο 
προστέθηκε με το άρθρο 27 του Ν. 2081/92 και τροποποι¬ 
ήθηκε με το άρθρο 1 παρ. 2α του Ν. 2649/97. 

7. Την αριθμ. 27503/3.7.97 ερμηνευτική εγκύκλιο του 
Υπουργείου Εσωτ., Δημ. Δ/σης & Αποκέντρωσης. 

8. Την Π 2β/2827/30.7.97 κοινή απόφαση Υπουργών 
ΕΣ.Δ.Δ.Α. και Υγείας & Πρόνοιας. 

9. Το γεγονός ότι από την απόφαση αυτή προκαλείται 
δαπάνη σε βάροςτου Προϋπολογισμού του Νομικού Προ¬ 
σώπου, το ύψος της οποίας δεν μπορεί να προσδιοριστεί. 


10. Την αριθ. 670/2.3.2000 απόφαση του Γεν. Γραμμα¬ 
τέα Περιφέρειας Ανατολικής Μακεδονίας - Θράκης «Ανά¬ 
θεση άσκησης αρμοδιοτήτων στους προϊσταμένους της 
Δ/νσης Τοπ. Αυτ/σης». 

11. Την απόφαση 5/00 απόφαση του Διοικητικού Συμ¬ 
βουλίου του Νομικού Προσώπου «ΠΑΙΔΙΚΘΙ ΣΤΑΘΜΟΙ 
ΔΗΜΟΥ ΟΡΦΕΑ» που αφορά την σύνταξη και ψήφιση του 
Οργανισμού Εσωτερικής Υπηρεσίας του εν λόγω Παιδι¬ 
κού Σταθμού καθώς και την αριθμ. 106/00 απόφαση του 
Δημοτικού Συμβουλίου Ορφέα που αφορά την έγκριση 
της ανωτέρω απόφασης. 

12. Την 11/3/19.12.2000 γνωμοδότηση του Υπηρεσια¬ 
κού Συμβουλίου Δημ. Υπαλλ. Ν. Έβρου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Νομικού Προσώπου «Παιδικοί Σταθμοί Δήμου Ορφέα» 
όπως παρακάτω αναφέρεται: 

ΜΕΡΟΣ ΠΡΩΤΟ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Βάση των διατάξεων του άρθρου 12 του Ν. 1188/81, 
όπως αντικαταστάθηκε από τις διατάξεις του άρθρου 8, 
παρ. 5 του Ν. 2307/95 σε συνδυασμό με τις όμοιες του Ν. 
1586/86 και των Π.Δ. 37α/87 και 22/90: 

Α. ΠΡΟΕΔΡΟΣ 

α. Γραφείο Γραμματειακής Υποστήριξης και Δημοσίων 
Σχέσεων Προέδρου, Αντιπροέδρου και Διοικητικού Συμ¬ 
βουλίου. 

Β ΤΜΗΜΑ Α' Βρεφονηπιακού Σταθμού. 

Γ ΤΜΗΜΑ Β' Βρεφονηπιακού Σταθμού. 

Κάθε Τμήμα Βρεφονηπιακού Σταθμού περιλαμβάνει: 
α. Γ ραφείο Προίσταμένης Βρεφονηπιακού Σταθμού 
β. Τομέα Αγωγής 
γ. Τομέα Μαγειρείου 
δ. Τομέα Καθαριότητας 

Δ. ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΤΙΚΩΝ - ΟΙΚΟΝΟΜΙ¬ 
ΚΩΝ ΥΠΗΡΕΣΙΩΝ 

α Γ ραφείο Πρωτοκόλλου - Αρχείου και Διεκπεραίωσης - 
Προσωπικού - Εκκαθάρισης Μισθοδοσίας. 

β Γ ραφείο Προϋπολογισμού - Εκκαθάρισης και Εντολής 
Δαπανών - Προμηθειών και Δημοπρασιών - Διαχείρισης 
Υλικών και Τροφίμων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΜΕΡΟΣ ΔΕΥΤΕΡΟ 
ΑΡΘΡΟ 2 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ 
ΤΜΗΜΑΤΩΝ ΚΑΙ ΑΥΤΟΤΕΑΟΥΣ ΓΡΑΦΕΙΟΥ 

Α. ΠΡΟΕΔΡΟΣ 

α Γραφείο Γραμματειακής Υποίττήριξης και Δημοσίων 
Σχέσεων Προέδρου, Αντιπροέδρου και Διοικητικού Συμ¬ 
βουλίου. 

1. Θέτει υπόψη του Προέδρου τα αποστελλόμενα από τις 
υπηρεσίες θέματα και καταρτίζει την ημερήσια διάταξη. 

2. Διεξάγει την προσωπική αλληλογραφία του Προέ¬ 
δρου, Αντιπροέδρου και των μελώντου Δ.Σ. και τηρεί Αρ¬ 
χείο αυτής. 

3. Προγραμματίζει τις ώρες και ημέρες που ο Πράε- 
δρος. Αντιπρόεδρος και τα μέλη του Δ.Σ. μπορεί να δέχο¬ 
νται Επιτροπές, Συλλόγους, Πολίτες κ.λπ. 

4. Τηρεί ημερολόγιο επαφώντου Προέδρου, Αντιπρόε¬ 
δρου και των μελώντου Δ.Σ. 

5. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο, Αντιπρόεδρο και τα μέλη του Δ.Σ. 

6. Εκδίδει εγκαίρως στα μέλη του Δ.Σ. τις προσκλήσεις 
για τις συνεδριάσεις. 

7. Τηρεί τα πρακτικά των συνεδριάσεων του Δ.Σ. 

8. Υποβάλει έγκαιρα αντίγραφα των λαμβανομένων 
αποφάσεων στις Αρμόδιες υπηρεσίες προς έγκριση όπου 
απαιτείται και κατόπιν τις διαβιβάζει στις αρμόδιες υπη¬ 
ρεσίες προς υλοποίηση. 

9. Τηρεί αρχείο των αποφάσεωντου Δ.Σ. και επιμελείται 
για την εκτέλεση κάθε εργασίας που ανήκει στην αρμο¬ 
διότητα του Δ.Σ. όπως απορρέει από τον Κώδικα. 

10. Επιμελείται για την οργάνωση πολιτιστικών, ψυχα¬ 
γωγικών εκδηλώσεων, συνεδρίων, εορτών και γενικά τε¬ 
λετών που έχουν σχέση με το έργο του Δ.Ν.Π. ή το προ¬ 
σωπικό του Δ.Ν.Π. 

11. Αναπτύσσει και καλλιεργεί σχέσεις συνεργασίας με 
λοιπές υπηρεσίες. 

Β.Γ. Α', Β'ΤΜΗΜΑΤΑ ΒΡΕΦΘΝΗΠΙΑΚΩΝ ΣΤΑΘΜΩΝ 

1. Παρέχουν αγωγή στα παιδιά της βρεφικής και νηπια- 
κής ηλικίας, μέσα από την διαλεκτική παιδιού - παιδαγω¬ 
γού - περιβάλλοντος. 

2. Παρέχουν προσχολική αγωγή που ακολουθεί τις πιο 
σύγχρονες παιδαγωγικές μεθόδους και ανταποκρίνεται 
στις ανάγκες της κάθε ηλικίας για την ολόπλευρη και 
σφαιρική νοητική, συναισθηματική κοινωνική και σωματι¬ 
κή ανάπτυξη των παιδιών. 

3. Εφαρμόζουν ειδικά παιδαγωγικά προγράμματα Περι¬ 
βαλλοντικής, κυκλοφοριακής, μουσειακής αγωγής κ.λπ. 
καθώς επίσης και προγράμματα επαφής του παιδιού με 
την κοινότητα, που προσφέρουν στο παιδί ευκαιρίες για 
απόκτηση ειδικών γνώσεων, ανάπτυξη της προσωπικότη¬ 
τάς του και κοινωνικοποίηση. 

4. Προετοιμάζουν κατάλληλα τα παιδιά της βρεφικής 
και νηπιακής ηλικίας για την είσοδο τους στο Δημοτικό 
Σχολείο (μέσα από προγράμματα ανάλογα της νοητικής 
και ψυχοκινητικής εξέλιξης). 

5. Μεριμνούν για την ευαισθητοποίηση, ενημέρωση και 
προβληματισμό των γονέων σε θέματα αγωγής, ψυχολο¬ 
γίας και σχέσεων με τα παιδιά τους. 


6. Μεριμνούν για την καθημερινή φροντίδα και διατρο¬ 
φή των βρεφών και νηπίων, που εξαιτίαςτης εργασίας και 
των δύο γονέων ή άλλης κοινωνικής αιτίας, δεν την 
έχουν. 

7. Εφαρμόζουν αντιαυταρχική, παιδοκεντρική, ενιαία 
προσχολική αγωγή, σύμφωνα με τα πλέον σύγχρονα επι¬ 
στημονικά δεδομένα, η οποία επιτυγχάνεται μέσα από τη 
διαρκή ενημέρωση και επιμόρφωση όλου του προσωπι¬ 
κού των Βρεφονηπιακών Σταθμών. 

8. Συνεργάζονται με τον Πρόεδρο των Βρεφονηπιακών 
Σταθμών 

α Για την εφαρμογή προγραμμάτων Αγωγής 
β. Για την εφαρμογή προγραμμάτων προστασίας της 
ψυχικής και σωματικής υγείας των παιδιών 
γ. Για τον εντοπισμά και επίλυση των ψυχικών και κοι- 
νωνικοοικονομικώνπροβλημάτωντωνπαιδιών και γονέων 
δ. Γ ια την εφαρμογή προγραμμάτων της Ευρωπαϊκής 
Ένωσης 

ε. Για την εφαρμογή του Προσωπικού 
στ. Για την διευθέτηση των διοικητικών λειτουργιώντου 
Τ μήματος. 

9. Μεριμνούν για την καλή λειτουργία του Βρεφονηπια¬ 
κού Σταθμού 

α. Γ ραφείο Προϊσταμένης Βρεφονηπιακού Σταθμού. 

1. Μεριμνά για την εύρυθμη λειτουργία του Τμήματος 
του Βρεφονηπιακού Σταθμού και την τήρηση του Κανονι¬ 
σμού λειτουργίας. 

2. Φροντίζει για την σύγχρονη παροχή προσχολικής 
αγωγής στα παιδιά πού φιλοξενούνται, στο Βρεφονηπια¬ 
κό Σταθμό. 

3. Εποπτεύει όλο το προσωπικό του Βρεφονηπιακού 
Σταθμού για τη σωστή εκτέλεση των καθηκόντων του και 
αναφέρει με έγγραφο κάθε υπηρεσιακή παράβαση στη 
Διεύθυνση των Βρεφονηπιακών Σταθμών. 

4. Καθορίζει το ωράριο εργασίας όλου του προσωπικού 
του Τμήματος για την ομαλή λειτουργία αυτού. 

5. Εγκρίνει ή απορρίπτει αιτήματα του προσωπικού που 
αφορούν άδειες ή ρεπό ανάλογα με τις ανάγκες του Βρε¬ 
φονηπιακού Σταθμού. 

6. Κατευθύνει και εποπτεύει 
α. Το Παιδαγωγικό έργο. 

β. Την συνεργασία του προσωπικού με τους γονείς, 
γ. Την καθαριότητα των χώρων, 
δ. Τον τρόπο παρασκευής και σερβιρίσματος του φα¬ 
γητού. 

7. Μεριμνά για τη διοργάνωση 

α. ΜηνιαίωνΣυμβουλίωντου προσωπικού που εποπτεύ¬ 
ει. 

β. Συγκεντρώσεων γονέων κάθε δίμηνο για την ενημέ¬ 
ρωση και ευαισθητοποίησή τους σε θέματα αγωγής και 
ψυχολογίας των παιδιών τους. 

γ. Παιδαγωγικών, πολιτιστικών και ψυχαγωγικών εκδη¬ 
λώσεων προς άφελος των παιδιών, των οικογενειών τους 
και του προσωπικού. 

δ. Παιδαγωγικών, πολιτιστικών και ψυχαγωγικών εξό¬ 
δων των παιδιών. 

8. Εισηγείται εγγράφως στις προϊσταμένες των Τμημά¬ 
των για τις ανάγκες του κάθε Τμήματος: 

α. Σε προσωπικό (αριθμό ειδικότητες) 
β. Σε παιδαγωγικό υλικό, 
γ. Σε υλικό καθαριότητας. 

δ. Σε εξοπλισμό πόσης φύσεως. 
ε. Για εργασίες επισκευής και συντήρησης του κτιρίου 
και των άλλων χώρων του Τρήματος, 
στ. Γ ιατην επιμόρφωση του προσωπικού του Τ ρήματος. 

9. Συγκεντρώνει και μελετά τις αιτήσεις εγγραφής, ανα¬ 
γράφει το εισόδημα των γονέων επάνω στις αιτήσεις κα¬ 
θώς και τσ ποσόν της οικονομικής εισφορά τους σύμφω¬ 
να με την απόφαση του Δ.Σ. γι’ αυτό και εισηγείται αιτιο¬ 
λογημένα στην αρμόδια Επιτροπή αυτά που θα γίνουν 
δεκτά βάσει των κριτηρίων πσυ ορίζονται από τον κανονι¬ 
σμό Λειτουργίας. 

10. Προτείνει αιτιολογημένα στις προϊσταμένες των 
Τμημάτων διαγραφές, μειώσεις απαλλαγές κ.λπ. 

11. Παρέχει συμβουλές, σε όσους από τους γονείς αντι¬ 
μετωπίζουν προβλήματα. 

12. Δίνει κατευθύνσεις στις παιδαγωγσύς και σε όλο το 
προσωπικό για το χειρισμό των παιδιών που παρουσιά¬ 
ζουν αποκλίσεις στη συμπεριφορά τους. 

13. Συνεργάζεται με τις παιδαγωγούς για την εκπόνηση 
των εβδομαδιαίων παιδαγωγικών πρσγραμμάτων και επο¬ 
πτεύει την εφαρμογή τους. 

14. Φροντίζει και επιβλέπει για την υγιεινή κατάσταση 
των παιδιών και του χώρου. 

15. Ευθύνεται για την φύλαξη και την συντήρηση όλου 
του εξοπλισμού του Τ ρήματος. 

16. Υποβάλει στον Πρόεδρο των Βρεφονηπιακών Σταθ¬ 
μών τα πορίσματα ερευνών, μελετών και ειδικών προ¬ 
γραμμάτων που εφαρμόζονται στο Τμήμα. 

17. Ευθύνεται για την καλή συνεργασία του Βρεφονη¬ 
πιακού Σταθμού με τους γονείς, τους δημότες, και άλ¬ 
λους φορείς. 

18. Υποχρεούται να παραχωρεί στους εκπροσώπους 
γονέων το χώρο του Βρεφονηπιακού Σταθμού για τις συ¬ 
γκεντρώσεις γονέων κατόπιν γραπτού αιτήματός τους 
προς τον Πρόεδρο των Βρεφονηπιακών Σταθμών στο 
οποίο αναγράφονται ο χρόνος, η διάρκεια, η θεματολογία 
και ο σκοπός της συγκέντρωσης. 

19. Τηρεί όλα τα απαραίτητα και προβλεπόμενα βιβλία 
για την λειτουργία του Τμήματος: 

α. Πρωτόκολλο. 

β. Ατομικούς φακέλους Εγγραφής -διαγραφής, 
γ. Ατομικούς φακέλους καταβολής ή μη της οικονομι¬ 
κής εισφοράς των γονέων, 
δ. Μπλοκ αποδείξεων 
ε. Βιβλίο παρουσίας πρασωπικού 
στ. Βιβλίο Υλικού 
ζ. Βιβλίο αποθήκης κ.α. 

20. Δίνει την δύναμη των παιδιών καθημερινά. 

21. Συντάσσει τις εντσλές για παιδαγωγικό υλικό, χαρ¬ 
τικά, γραφική ύλη, υλικό καθαριότητας κ.λ.π . 

22. Συντάσσει την αλληλογραφία του Σταθμού και τις 
ανακοινώσεις προς τους γονείς. 

23. Επικοινωνεί τηλεφωνικά με τις Υπηρεσίες του 
Δ.Ν.Π., τους γονείς και άλλους φορείς, εφόσον αυτό κρι- 
θεί απαραίτητο. 

24. Συμμετέχει στις εξόδους και σε όλες τις εκδηλώσεις 
του Βρεφ/κού Σταθμού. 

25. Παρέχει γραμματειακή στήριξη στα Παιδαγωγικά 
προγράμματα, στις συγκεντρώσεις γονέων και τα Συμ¬ 
βούλια προσωπικού. 

26. Δεν αναλαμβάνει Τομέα Αγωγής Βρεφών και Νη¬ 


πίων αλλά αναπληρώνει τις παιδαγωγούς σε περίπτωση 
απσυσίας τους, από τους παραπάνω τομείς. 

β. Τομέας Αγωγής 

1. Αναλαμβάνει διαδοχικά όλους τους Τομείς Αγωγής 
του Βρεφ/κού Σταθμού και ευθύνεται για την καλή λει¬ 
τουργία τους. 

2. Καταρτίζει το ετήσιο, μηνιαίο, εβδομαδιαίο, και το 
ημερήσιο παιδαγωγικό πρόγραμμα του τομέα που ανα¬ 
λαμβάνει και το υποβάλει στο Γ ραφείο Προϊσταμένηςτου 
Βρεφ/κού Σταθμού και ενημερώνει τους γονείς στην 
πρώτη συγκέντρωση γονέων σχετικά με το πρόγραμμα 
αγωγής. 

3. Ασκεί το παιδαγωγικό έργο σε όλη τη διάρκεια της 
σχολικής περιόδου. 

4. Οργανώνει για τα βρέφη και τα νήπια (συμμετέχει με 
αυτά και συντονίζει ) παιδαγωγικά προγράμματα, κύ¬ 
κλους παιδαγωγικών δραστηριοτήτων, παιδαγωγικά ερ¬ 
γαστήρια και άλλες παιδαγωγικές δραστηριότητες και εκ¬ 
δηλώσεις σύμφωνα με τα επιστημονικά δεδομένα. 

5. Σέβεται απαρέγκλιτα το παιδαγωγικό στάδιο των παι¬ 
διών (εξελικτικά χαρακτηριστικά) τις ανάγκεςτωνπαιδιών 
που προκύπτουν (με βάση το αναπτυξιακό τους στάδιο) 
και τους ατομικούς ρυθμούς ανάπτυξης του κάθε παιδι¬ 
ού, την ιδιαίτερη ψυχοσύνθεσή του και τα χαρακτηριστι¬ 
κά της προσωπικότητάς του. 

6. Προωθεί την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίησή τους. 

7. Μεριμνά για την χωροργάνωση του Τομέα Αγωγής με 
βάση τα επιστημονικά δεδομένα, έτσι ώστε να καλύπτο¬ 
νται οι ανάγκες των παιδιών και να εξασφαλίζεται η ασφά¬ 
λεια και η υγιεινή τσυς. 

8. Φροντίζει για την ύπαρξη του αναγκαίου παιδαγωγι¬ 
κού εξοπλισμού και υλικού και ευθύνεται για τη συντήρη¬ 
σή του και την απώλεια ή αδικαιολόγητη καταστροφή του. 

9. Συνεργάζεται με το Γραφείο Προίοταμένης του 
Βρεφ/κού Σταθμού και γενικά με όλους τους Τομείς. 

10. Επιβλέπει για την καθαριότητα και υγιεινή των χώ¬ 
ρων (στην αίθουσα, στο μπάνιο, στην τραπεζαρία, στην 
παιδική χαρά ή αυλή των παιδιών). 

11. Ασκεί σε όλη τη διάρκεια της ημέρας το παιδαγωγι¬ 
κό έργο, εντάσσοντας τους σκοπούς αγωγής σε όλες τις 
δραστηριότητες των παιδιών. 

12. Ενη μερώνει τους γονείς για τη γενική - σφαιρική εξέ¬ 
λιξη ταυ παιδιαύ τσυς και διατηρεί αρμονική σχέση με 
τους γονείς και την οικογένειά τους. 

13. Συμμετέχει στις συγκεντρώσεις γονέων. 

14. Προετοιμάζει τα παιδιά για το πρωινό και μεσημε¬ 
ριανό γεύμα και τα ενθαρρύνει να αυτοεξυπηρετούνται. 

15. Κρατάει βιβλίο παρουσιών των παιδιών και ενημε¬ 
ρώνει το Γ ραφείο προϊσταμένης του Βρεφ/κού Σταθμού 
για τον αριθμό των παιδιών. 

16. Παραδίδει τα βρέφη και τα νήπια καθαρά και περι- 
ποιημένα στους γονείς τους το μεσημέρι. 

17. Ενθαρρύνει τσυς γσνείς να συμμετέχουν σε προ¬ 
γραμματισμένες κσινές δραστηριότητες τσυ Βρεφονη¬ 
πιακού Σταθμού (π.χ. εργαστήρια) κατά τις ώρες λει¬ 
τουργίας του ενώ αποθαρρύνει να παραμένουν στις αί¬ 
θουσες κατά την διάρκεια του κανονικού ημερήσιου 
προγράμματος. 

γ. Τομέας Μαγειρείου 

1. Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα το 
φαγητό της ημέρας, σύμφωνα με το εβδομαδιαίο διαιτο¬ 
λόγιο. 

2. Διανέμει δίκαια το φαγητό σε μερίδες ισάριθμες με 
τον αριθμό των παιδιών και του προσωπικού και φροντίζει 
για το σερβίρισμά του. 

3. Μεριμνά για την απόλυτη καθαριότητα του μαγειρεί¬ 
ου της τραπεζαρίας και των διαφόρων σκευών και μηχα¬ 
νημάτων. 

4. Συμμετέχει στα παράλληλα παιδαγωγικά εργαστήρια 
επικουρικά. 

δ. Τομέας Καθαριότητας 

1. Καθαρίζει καθημερινά όλους τους εσωτερικούς και 
εξωτερικούς χώρους του Βρεφονηπιακού Σταθμού. 

2. Πλένει και σιδερώνει τον ιματισμό του Σταθμού. 

3. Πλένει σε τακτικά διαστήματα τα παιχνίδια των παι¬ 
διών μετά από συνεννόηση με τα Τμήματα Αγωγής. 

4. Συμμετέχει στα παράλληλα παιδαγωγικά εργαστήρια 
επικουρικά. 

5. Συμμετέχει στις εξόδους των παιδιών όταν αυτό κρι- 
θεί αναγκαίο από την Προ'ίσταμένη του Τμήματος. 

6. Χρεώνεται τα είδη καθαριότητας. 

7. Αλλάζει τα σεντόνια στα κρεβάτια των παιδιών. 

Δ. ΑΥΤΟΤΕΑΕΣ ΓΡΑΦΕΙΟ Διοικητικών - Οικονομικών 
Υπηρεσιών. 

1. Συντάσσειτον Οργανισμό Εσωτερικής Υπηρεσίας και 
τον Κανονισμό Λειτουργίας του Δ.Ν.Π. 

2. Σε συνεργασία με τα Τμήματα επιλαμβάνεται θεμά¬ 
των που αφορούν την οργάνωση και απλούστευση διαδι¬ 
κασιών για την καλύτερη λειτουργία και ορθολογιστικό¬ 
τερη απόδοσή τους. 

3. Τηρεί το εμπιστευτικό πρωτόκολλο της υπηρεσίας. 

4. Μεριμνά για την σύνταξη των καταστάσεων με τους 
υπαλλήλους που θα εργασθούν στις εκλογικές εργασίες. 

5. Παραλαμβάνει και διανέμει στις υπηρεσίες τις Εφη¬ 
μερίδες της Κυβέρνησης, τηρεί βιβλιοδέτημένες σειρές 
αυτής, και φροντίζει για την ενημέρωση του προσωπικού 
του Δ.Ν.Π. για κάθε Νόμο πού το αφορά. 

6. Μεριμνά: 

α. Για την κατανομή των χώρωντων κτιρίων στις υπηρε¬ 
σίες του Δ.Ν.Π. 

β. Για τη φύλαξη των κτιρίων του Δ. Ν. Π. 

γ. Για την καθαριότητα των χώρων των κεντρικών υπη¬ 
ρεσιών το Δ.Ν.Π. 

δ. Γιατην καλή λειτουργία των φωτοτυπικών μηχανημά¬ 
των, ηλεκτρονικών υπολογιστών, αριθμομηχανών, τηλε¬ 
φωνικού κέντρου κ.λπ. όλων των υπηρεσιών. 

ε. Για τη V επίπλωση των γραφείων όλων των υπη ρεσιών. 

στ. Γ ιατην καλή λειτουργία των Διοικητικών Υπηρεσιών. 

7. Μεριμνά για την καλή λειτουργία των Οικονομικών 
Υπηρεσιών. 

8. Επιμελείται τη σύνταξη του Προϋπολογισμού και ει- 
σηγείται στο Δ.Σ. τις αναμορφώσεις του για την αρτιότε¬ 
ρη λειτουργία του Δ.Ν.Π. 

9. Παρακολουθεί τα έσοδα και τα έξοδα του Δ. Ν. Π. 

10. Μεριμνά για την ορθή υλοποίηση των πιστώσεων 
του Προϋπολογισμού. 

11. Επιμελείται τη ορθή διενέργεια των δημοπρασιών 
και προμηθειών. 


12. Παρέχει την ακριβή εικόνα εσόδων -εξόδων του 
Δ.Ν.Π. στο Δ.Σ. 

13. Επιμελείται των συμφερόντων του Δ.Ν.Π. προς κα¬ 
λύτερη εκπλήρωση των σκοπών αυτού. 

α. Γ ραφείο Πρωτοκόλλου - Αρχείου καιΔιεκπεραίωσης- 
Προσωπικού - Εκκαθάρισης Μισθοδσσίας. 

1. Επιμελείταιγιατηνπαραλαβή,τονχαρακτηρισμό,την 
πρωτοκόλληση, τη συσχέτιση όλων των εισερχομένων 
εγγράφων κάθε μορφής. 

2. Επιμελείται για την τήρηση των πρωτοτύπων σε Αρ¬ 
χείο. 

3. Διεκπεραιώνει και διακινεί αυθημερόν όλη την εισερ¬ 
χόμενη - εξερχόμενη αλληλογραφία. 

4. Φυλάσσει τη σφραγίδα του Δ.Ν.Π. την τοποθετεί σε 
έγγραφα που φέρουν την υπογραφή ταυ Προέδρου - 
Αντιπροέδρου του Δ.Σ. και των λοιπών Διοικητικών Οργά¬ 
νων. 

5. Επιμελείται επίσης την τήρηση του Γενικού Αρχείου 
του Δ.Ν.Π. 

6. Επιμελείται για την εφαρμογή των Νόμων .Διαταγμά¬ 
των και Εγκυκλίων που αφορούν τους υπαλλήλους του 
Δ.Ν.Π. 

7. Ασκεί τις αρμοδιότητες που απορρέουν από τον Κώ¬ 
δικα Καταστάσεως Δημοτικών και Κοινοτικών Υπαλλή¬ 
λων. 

8. Τηρεί Μητρώα, Ατομικούς Φακέλους και βιβλία για 
τους υπαλλήλους, ελέγχει τις καρτέλες παρουσίας τους 
και ενημερώνει το Γ ραφείο Εκκαθάρισης Μισθοδοσίας 
για τις ημέρες απουσίας τους. 

9. Παρακολουθεί και επιμελείται για τις κάθε είδους 
υπηρεσιακές μεταβολές του προσωπικού (επιδόματα, 
ασθένειες, αποζημιώσεις, άδειες, καταβολή τριετίας, αλ¬ 
λαγή βασικού ημερομισθίου, μετακινήσεις, αναγνώριση 
προϋπηρεσίας κ.λπ.). 

10. Επιμελείται επίσης για την πρόσληψη, διορισμό, το¬ 
ποθέτηση μετακίνηση, απόσπαση, μετάταξη, προαγωγή, 
ανανέωση σϋμβασης, λύση υπαλληλικής σχέσης, απονο¬ 
μή σύνταξης κ.λπ. 

11. Είναι αρμόδιο για την επιμόρφωση, εκπαίδευση, με¬ 
τεκπαίδευση του προσωπικού του. 

12. Μεριμνά για την έγκαιρη σύνταξη των εκθέσεων 
αξιολόγησης του προσωπικού. 

13. Συντάσσει, τους πίνακες προακτέων και επιμελείται 
για τη διαδικασία προαγωγής του προσωπικού. 

14. Εκδίδει Εγκυκλίους στις Υπηρεσίες του Δ.Ν.Π. που 
ρυθμίζουν υπαλληλικά θέματα του προσωπικού. 

15. Φροντίζει για τη στελέχωση του Δ.Ν.Π. με το απαι- 
τούμενο προσωπικό για την εύρυθμη λειτουργία του. 

16. Επιμελείται για την εφαρμογή όλων των Νόμων, 
Διαταγμάτων και Εγκυκλίων που αφορούν τους υπαλλή¬ 
λους του Δ.Ν.Π. σχετικά με τη μισθοδοσία τους. 

17. Παρακολουθεί τις μεταβολές όλου του προσωπικού 
βάσει των σχετικών αποφάσεων του γραφείου Προσωπι¬ 
κού. 

18. Συνεργάζεται άμεσα με το γραφείο Προσωπικού για 
τη σωστή εφαρμογή των Συλλογικών Συμβάσεων εργα¬ 
σίας, καθώς και για κάθε θέμα που αφορά τους εργαζό¬ 
μενους ώστε να τους καταβάλλονται οι πραγματικές απα- 
δοχές με βάση τις εκάστοτε μεταβολές. 

19. Συντάσσει τα παραστατικά στοιχεία πληρωμής και 
ελέγχειτις εκδιδόμενες μισθαδοτικές καταστάσεις, τις θε- 

ωρεί, μεριμνά γιατην υπογραφή από τους Προϊσταμένους 
και διαβιβάζει έγκαιρα ένα αντίγραφο στην Ταμειακή Υπη¬ 
ρεσία του Δήμου για τις πληρωμές, καθώς και ένα αντί¬ 
γραφο στο Γραφείο Προϋπολογισμού - Εκκαθάρισης και 
Εντολής Δαπανών για την έκδοση σχετικού εντάλματος. 

20. Φροντίζει για την επικόλληση των ενσήμωντου Ι.Κ.Α. 
στα βιβλιάρια των ασφαλισμένων που έχουν ασφαλιστικό 
φορέα το Ι.Κ.Α. 

21. Εκδίδει βεβαιώσεις μισθοδοσίας των υπαλλήλων. 

22. Τηρεί καρτέλες ετήσιας μισθοδοσίας για κάθε υπάλ¬ 
ληλο, για τη φορολογική ενημερότητα, συντάσσει και 
υποβάλλει εντός των προθεσμιών την οριστική δήλωση 
απόδοσης Φ.Μ.Υ. στην αρμόδια Δ.Ο.Υ. 

β. Γ ραφείο Προϋπολογισμού - Εκκαθάρισης και Εντο¬ 
λής Δαπανών - Π ρομηθειών & Δημοπρασιών - Διαχείρισης 
υλικών και τροφίμων. 

1. Συντάσσει σε συνεργασία με τις αρμόδιες Υπηρεσίες 
τον Προϋπολογισμό εσόδων - εξόδων του Δ.Ν.Π. 

2. Παρακολουθεί γενικάτηνπορείαεκτέλεσηςτου Προ¬ 
ϋπολογισμού, συντάσσει την αναμόρφωση αυτού με την 
εγγραφή νέων εσόδων και χορήγηση συμπληρωματικών 
εκτάκτων πιστώσεων. 

3. Τηρεί αρχείο ετησίων απολογισμών του Δ.Ν.Π. σύμ¬ 
φωνα με τις απολογιστικές καταστάσεις που συντάσσει η 
Ταμιακή Υπηρεσία του Δήμου. 

4. Ενημερώνει εγκαίρως τις αρμόδιες Υπηρεσίες για τη 
σύνταξη εκθέσεων δαπανών, όταν οι συγκεκριμένες 
απορροφώνται και εισηγείται την έγκριση πιστώσεων. 

5. Παρέχει κάθε στοιχείο που θα ζητηθεί κατά την πο¬ 
ρεία υλοποιήσεωςτου Προϋπολογισμού. 

6. Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης χρηματικού εντάλματος. 

7. Εκδίδει και ελέγχει τα βεβαιωτικά εσόδων και κατα¬ 
χωρεί αυτά στο οικείο βιβλίο. Καταρτίζει απολογιστικούς 
πίνακες βεβαιωθέντων εσόδων κατά Κ.Α. και ενεργεί 
έλεγχο επί των οικονομικών εισφορών των γονέων των 
παιδιών που φιλοξενούνται στους Βρεφονηπιακούς Σταθ¬ 
μούς. 

8. Εισηγείται για τη μη ύπαρξη των εσόδων σύμφωνα με 
τις ισχύουσες διατάξεις και φροντίζει γιατην αρχειοθέτη¬ 
ση όλων των παραστατικών. 

9. Παρακολουθεί επιμελώς τα έσοδα μέχρι οριστικής 
εισπράξεως από την Ταμιακή Υπηρεσία του Δήμου. 

10. Ελέγχει όλα τα εκδιδόμενα χρηματικά εντάλματα τα 
θεωρεί και τα διαβιβάζει στην Ταμιακή Υπηρεσία του Δή¬ 
μου. 

11. Ελέγχει τα δικαιολογητικά κάθε δαπάνης ώστε να 
είναι σύμφωνα με το Νόμο περί Αογιστικού Δήμων και Κοι¬ 
νοτήτων. 

12. Εκδίδει χρηματικά εντάλματα πληρωμών Μισθοδο¬ 
σιών Προμηθειών, εκτελουμένων έργων, ως και κάθε άλ¬ 
λη δαπάνη που έχει εγκριθεί. 

13. Φροντίζει γιατην υπογραφή ενταλμάτωνπληρωμής, 
την καταχώρησή τους στα οικεία βιβλία, την αποστολή 
τους στην Ταμιακή Υπηρεσία του Δήμου μετά πλήρους 
σειράς νομίμων (πρωτοτύπων) δικαιολογητικών και την 
αρχειοθέτηση των αντιγράφων σε ειδικούς φακέλους του 
στελέχους κάθε εντάλματος ομοίως με πλήρη σειρά 
(αντιγράφων) δικαιολογητικών. 

14. Συγκεντρώνει και καταχωρεί στα οικεία βιβλία όλες 


τις εισπράξεις και πληρωμές και έχει την ευθύνη να παρέ¬ 
χει την ακριβή εικόνα εσόδων και εξόδων του Δ.Ν.Π. 

15. Συγκεντρώνει από τις Υπηρεσίες τα απαραίτητα 
στοιχεία που χρειάζονται για τη διενέργεια των Προμη¬ 
θειών - Δημοπρασιών. 

16. Συντάσσει τη σχετική διακήρυξη σύμφωνα με τους 
όρους της μελέτης της κάθε υπηρεσίας και της συγγρα¬ 
φής υποχρεώσεων. 

17. Ενημερώνει τον Πρόεδρο για τη διεξαγωγή της δη¬ 
μοπρασίας ή τον πρόχειρο διαγωνισμό και μεριμνά για τη 
δημοσίευση στον ημερήσιο τύπο με καθορισμό την ημε¬ 
ρομηνία διεξαγωγής της δημοπρασίας. 

18. Συντάσσει τις συμβάσεις σύμφωνα με τις αποφά- 
σειςτου Προέδρου και του Δ.Σ. σε συνεργασία με το Γ ρα¬ 
φείο Νομικής Υπηρεσίας και μεριμνά γιατην κοινοποίηση 
στους αρμοδίους. 

19. Μεριμνά γιατηντυχόν επανάληψη της δημοπρασίας 
σε περίπτωση που η πρώτη δημοπρασία απέβη άκαρπος, 
μετά από σχετική εισήγηση της αρμόδιας Επιτροπής. 

20. Μεριμνά για την έγκαιρη προμήθεια των αναγκαίων 
υλικών μετά την ολοκλήρωση της διαδικασίας προμη¬ 
θειών. 

21. Διαβιβάζει στο Γ ενικό Χημείο του Κράτους για έλεγ¬ 
χο και αξιολόγηση εκείνων που υπάρχουν ειδικοί λόγοι 
στις σχετικές συμβάσεις. 

22. Μεριμνά για τη σύγκληση των Επιτροπών Αξιολόγη¬ 
σης και Παραλαβών. 

23. Τηρεί φακέλους για κάθε είδους προμήθεια. 

24. Παραλαμβάνει τις εγγυητικές επιστολές από τους 
προμηθευτές σύμφωνα με τους όρους των αποφάσεων 
και των συμβάσεων. 

25. Παραλαμβάνει τα τιμολόγια από τους προμηθευτές 
και αφού ολοκληρώσει το σχετικό φάκελο προμήθειας με 
όλα τα απαιτούμενα δικαιολογητικά, τα διαβιβάζει στο 
Γραφείο Προϋπολογισμού - Εκκαθάρισης και Εντολής 
Δαπανών για την έκδοση χρηματικού εντάλματος 

26. Διαχειρίζεται τα τρόφιμα καθώς και όλο το αναλώ¬ 
σιμο και μη αναλώσιμο υλικό του Δ.Ν.Π. πλην των φαρ¬ 
μάκων. 

27. Μεριμνά για την παραλαβή και διακίνηση των πα¬ 
ραπάνω. 

28. Παρακολουθεί τα υπόλοιπα των αποθηκευμένων 
τροφίμων και υλικών, και μεριμνά για την έγκαιρη ενημέ¬ 
ρωση στο Γ ραφείο Προμηθειών για την προμήθεια κάθε 
αναγκαίου είδους. 

29. Μεριμνά για την αρίθμηση, σφράγιση και διάθεση 
των διαχειριστικών βιβλίων σε όλες της Υπηρεσίες του 
Δ.Ν.Π. 

30. Τηρεί τα προβλεπόμενα από το Νόμο βιβλία για την 
παρακολούθηση των εισαγομένων τροφίμων και υλικών, 
τη δικαιολόγηση των διατεθειμένων και εξακρίβωση των 
υπαρχόντων. 

ΜΕΡΟΣ ΤΡΙΤΟ 
ΑΡΘΡΟ 3 

ΟΡΓΑΝΙΚΕΣ ΘΕΣΕΙΣ 

Α. ΤΑΚΤΙΚΕΣ ΘΕΣΕΙΣ ΠΡΟΣΩΠΙΚΘΥ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΘΣΙΟΥΔΙΚΑΙΘΥ. 

Οι θέσεις της κατηγορίας ΠΕ, ΤΕ, ΔΕ, κατατάσσονται 
στους βαθμούς: 

Δ' (εισαγωγικός) Γ, Β', Α', (καταληκτικός). 

ΟΙ θέσεις της κατηγορίας ΥΕ (εισαγωγικός) Δ', Γ, και 
κατατάσσονται στους βαθμούς Β' (καταληκτικός). 


1. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

Κλάδος_Ειδικότητα_Θέσεις 

ΤΕ 9 Βρεφονηπιοκομίας 6 

2. ΚΑΤΗΓΟΡΙΑΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Κλάδος_Ειδικότητα_Θέσεις 

ΔΕ 1 Διοικητικού - Λογιστικού 1 

ΔΕ 8 Βοηθών Βρεφοκόμων - Παιδοκόμων 2 

ΔΕ 32 Μαγείρων 2 

3. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Κλάδος_Ειδικότητα_Θέσεις 

ΥΕ16 Προσωπικό Καθαριότητας 4 

Β. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΟΙ θέσεις αυτές θα καλυφθούν με την μετάταξη του 
Προσωπικού που υπηρετεί στους Βρεφονηπιακούς Σταθ¬ 
μούς και θα καταργηθούν με οποιοδήποτε τρόπο αυτό 
αποχωρήσει από τις θέσεις αυτές. 

Κλάδος_Ειδικότητα_Θέσεις 

ΥΕ 14 Μαγείρων 2 

ΓΕΝΙΚΟ ΣΥΝΟΛΟ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ: 17 

Γ. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (Ν. 2503/97 αρ. 18 
παρ. 12) 

Ειδικότητα_Κλάδος Θέσεις 


Βρεφονηπιοκάμων ΤΕ 2 

Βοηθών Βρεφοκάμων - Παιδοκόμων ΔΕ 2 

Μαγείρων ΔΕ 2 

Προσωπικό Καθαριότητας ΥΕ 1 


* Για την πρόσληψη του ανωτέρου Προσωπικού θα εφαρ¬ 
μοστούν οι διατάξεις του άρθρου 21 του Ν. 2190/94, 
όπως αυτές θα ισχύουν κάθε φορά. 


ΜΕΡΟΣ ΤΕΤΑΡΤΟ 
ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

ΟΡΓΑΝΙΚΕΣ ΜΟΝΑΔΕΣ _ ΚΛΑΔΟΙ 

1.- Τμήματα Βρεφονηπιακών Σύμφωνα μετά άρθρο 26 
Σταθμών παρ. 3 Ν. 2819/2000 

ΦΕΚ 84/2000 


2.- Αυτοτελές Γ ραφείο Σύμφωνα μετά άρθρο 26 

ΔιοικητικώνΟικονομικών παρ. 3 Ν. 2819/2000 

Υπηρεσιών ΦΕΚ 84/2000 

• Μετακίνηση Προϊσταμένου οργανικής μονάδας γίνε¬ 
ται μάνα σε θέση Προϊσταμένου οργανικής μονάδας αντι¬ 
στοίχου επιπέδου. 

• Τον Προϊστάμενο Τμήματος που απουσιάζει ή κωλύε¬ 
ται, αναπληρώνει στα καθήκοντά του ο ανώτερος κατά 
βαθμά υπάλληλος και ο αρχαιάτερος, που υπηρετεί στο 
ίδιο Τμήμα και εφάσον ο κλάδος στον οποίο ανήκει προο¬ 
ρίζεται για κατάληψη θέσεων Προϊσταμένων. 

• Τον Προϊστάμενο του Αυτοτελούς Γ ραφείου Διοικητι¬ 
κών-Οικονομικών Υπηρεσιώνπου απουσιάζει ή κωλύεται, 
αναπληρώνει στα καθήκοντά του ο ανώτερος κατά βαθμά 
και ο αρχαιότερος Π ροϊστάμενος των Τ μη μάτων των Διοι¬ 
κητικών - Οικονομικών Υπηρεσιών. 


ΑΡΘΡΟ 5 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες. Τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμάζονται οι εκάστοτε 
ισχύουσες Νομοθετικές Διατάξεις. 

ΑΡΘΡΟ 6 

Η κατανομή του προσωπικού στα Τμήματα και το Αυτο¬ 
τελές Γ ραφείο γίνεται πάντοτε με απόφαση του Προέ¬ 
δρου του Δ.Σ. του Δ.Ν.Π., ανάλογα με Τις ανάγκες των 
υπηρεσιών, τα προσάντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται -και τυχόν ειδικές ανάγκες των 
υπαλλήλων (μητέρες ανηλίκων παιδιών, έγκυοι γυναίκες, 
τόπος διαμονής κ.λπ.). 

Οι Προϊστάμενοι Τμημάτων και Αυτοτελούς Γραφείου 
ορίζονται πάντοτε με απάφαση Προέδρου του Δ.Σ. οι 
κρινόμενοι υπάλληλοι από το Υπηρεσιακό Συμβούλιο. 

ΑΡΘΡΟ 7 

Κάθε άλλη λεπτομέρεια που αφορά τα καθήκοντα του 
προσωπικού και την λειτουργία των επιμέρους υπηρε¬ 
σιών και δεν αναφέρονται αναλυτικά στον παράντα Ορ- 
γανισμά, ρυθμίζονται από τον Κανονισμό Λειτουργίας. 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως, 
οπότε παύει να ισχύει κάθε προηγούμενη σχετική από¬ 
φαση. 


ΑΡΘΡΟ 8 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του προσωπικού που ήδη υπη¬ 
ρετεί στους Παιδικούς Σταθμούς. 

Η μελλοντική επιβάρυνση του Προϋπολογισμού του 
Δ.Ν.Π. απά την απόφαση αυτή, δεν είναι δυνατόν να υπο¬ 
λογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 7 Μαρτίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 1072 (2) 

Σύσταση ιδίου Νομικού Προσώπου στο Δήμο Βύσσας Ν. 
Έβρου με την επωνυμία «ΠΝΕΥΜΑΤΙΚΟ ΚΕΝΤΡΟ ΔΗ¬ 
ΜΟΥ ΒΥΣΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 203τουΔ.Κ.Κ. - Π.Δ. 410/95. 

3. Τις διατάξειςτου άρθρου 29Ατου Ν. 1558/85το οποίο 
προστέθηκε με το άρθρο 27 του Ν. 2081/92 και τροπο¬ 
ποιήθηκε με το άρθρο 1 παρ. 2α του Ν. 2469/97. 

4. Την αριθ. 670/2.3.2000 απόφαση του Γεν. Γραμματέα 
Περιφέρειας Ανατολικής Μακεδονίας - Θράκης «Ανάθε¬ 
ση άσκησης αρμοδιοτήτων». 

Την απάφαση 16/2001 απάφαση του Δημοτικού Συμ¬ 
βουλίου Βύσσας σχετικά με την σύσταση Νομικού Προ¬ 
σώπου μετην επωνυμία «ΠΝΕΥΜΑΤΙΚΟ ΚΕΝΤΡΟ ΔΗΜΟΥ 
ΒΥΣΣΑΣ», αποφασίζουμε: 

1. Τη σύσταση ιδίου Νομικού Προσώπου μετην επωνυ¬ 
μία «Πνευματικό Κέντρο Δήμου Βύσσας» και έδρα το 
Δήμο Βύσσας. 

2. Σκοπός του Νομικού αυτού Προσώπου είναι η δημι¬ 
ουργία και ανάπτυξη κάθε μορφής πνευματικής και πολι¬ 
τιστικής δραστηριότητας στην περιοχή του Δήμου Βύσ¬ 
σας και ειδικότερα: 

• Η έρευνα και προώθηση για δημόσια συζήτηση των 
προβλημάτων που απασχολούν τους κατοίκους του Δή¬ 
μου και ειδικότερα τους νέους. 

• Η εκλάίκευση και προώθηση για δημόσια συζήτηση 
των προβλημάτων που απασχολούν τους κατοίκους του 
Δήμου. 

• Η δημιουργική προσφορά των κατοίκων του Δήμου 
Βύσσας στην κοινωνική πρόοδο του τόπου. 

• Η παροχή υποτροφιών σε άριστους σπουδαστές και 
η απονομή βραβείων σε άριστους μαθητές Γυμνασίου 
και Αυκείου. 

Οι σκοποί αυτοί επιδιώκονται με σεμινάρια, διαλέξεις, 
συναυλίες, ψυχαγωγικές εκδηλώσεις, φιλαρμονική, προ¬ 
βολή ταινιών, εκθέσεις ζωγραφικής, συγκέντρωση λαο- 
γραφικού υλικού, δημιουργία θεατρικού ομίλου, χορωδία 
και ομίλου δημοτικών και λαϊκών χορών. 

3. Το Νομικό πρόσωπο θα στεγάζεται σε κατάλληλο χώ¬ 
ρο του Πνευματικού κέντρου Ν. Βύσσας. 

Πάροι του Νομικού Προσώπου θα είναι: 

• Ετήσια επιχορήγηση του Δήμου, ποσού 3.000.000 δρχ. 

• Κάθε φύσεως συνδρομές , εισφορές, δωρεές, κλη¬ 
ρονομιές και κληροδοσίες. 

• Πρόσοδοι από την ίδια αυτού περιουσία. 

• Εισπράξεις απά το αντίτιμο των υπηρεσιών που πα¬ 
ρέχονται απά το Νομικό πρόσωπο. 

• Κάθε παροχή του κράτους ή άλλη νάμιμη πρόσοδος. 

• Εισπράξεις από διαφημίσεις. 

• Έσοδα κυλικείου 

• Πρόσοδοι από την περιουσία που τυχόν θα αποκτή¬ 
σει. 

Το Νομικό αυτό πρόσωπο θα διοικείται από 11/μελές 
Διοικητικό Συμβούλιο, αποτελούμενο από το Δήμαρχο ή 
τον οριζόμενο από αυτόν μέλος του Διοικητικού Συμβου¬ 
λίου ως Πρόεδρο, πέντε Δημοτικούς Συμβούλους και 
πέντε δημότες του Δήμου Βύσσας , προέδρους και μέλη 
των πολιτιστικών συλλόγων των δημοτικών διαμερισμά¬ 
των, απά τους οποίους θα εκλέγονται ο Αντιπρόεδρος, ο 
Γραμματέας, ο Ταμίας και τα μέλη του Διοικητικού Συμ¬ 
βουλίου του νομικού προσώπου. 

Η θητεία των μελών του Δ.Σ. θα ακολουθεί τη θητεία 
του Δημοτικού Συμβουλίου και θα λήγει πάντοτε με την 
εγκατάσταση του νέου Δ.Σ. 

Μέχρι να εκλεγούν τα αιρετά μέλη του ή μέχρι να πλη¬ 
ρωθεί οποιαδήποτε θέση μέλους που κενούται, το Δ.Σ. θα 
λειτουργεί με την ελλιπή σύνθεση του, εάν ο αριθμός των 
μελών δεν είναι κατώτερος αυτού που απαιτείται για το 
σχηματισμό απαρτίας. 


Το νομικό πρόσωπο θα εκπροσωπείται στα Δικαστήρια 
και ενώπιον κάθε αρχής από τον Πρόεδρο του Διοικητικού 
Συμβουλίου και όταν αυτός είναι απών ή κωλύεται από τον 
Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη ύψους 3.000.000 δρχ. σε βάρος του προϋπολογι¬ 
σμού του Δήμο μας, έτους 2001. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Αλεξανδρούπολη, 8 Μαρτίου 2001 

Ο Γενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΑΟΣ 

-♦- 

Αριθ. 2357 (3) 

Μερική τροποποίηση της συστατικής πράξης της Δημο¬ 
τικής Επιχείρησης «ΚΑΤΑΡΡΑΚΤΕΣ ΕΔΕΣΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των αρθ. 277 -284 και 291 του Π.Δ. 
410/95 (Δ. Κ.Κ.). 

2. Το Π.Δ. 250/89 (ΦΕΚ 118/Α') «περί μεταβιβάσεως 
αρμοδιοτήτων του Υπουργού Εσωτερικών στους μετα¬ 
κλητούς Νομάρχες». 

3. Τις διατάξεις του άρθρου 14 του Ν. 2399 (ΦΕΚ90/Α7 
27.5.96) σύμφωνα με τις οποίες καταργούνται οι Περ/κοί 
Δ/ντέςτηςπαρ. 2 του αρθ. 4 του Ν. 2240/94 (ΦΕΚ 153/Α7 
16.9.94), άπως αντικαταστάθηκε απά την παρ. 2 του 13 
του Ν. 2307/95 (ΦΕΚ 113/Α') και οι αρμοδιότητές τους θα 
ασκούνται απά τους αναπληρωτές τους. 

4 Τις διατάξεις του Ν. 2503/97 (ΦΕΚ 107/Α730.5.97) 
«Διοίκηση, οργάνωση, στελέχωση της Περ/ρειας, ρύθμι¬ 
ση διατάξεων για την Τοπ. Αυτ/ση και άλλες διατάξεις». 

5. Τις διατάξεις του άρθρου 16 του Ν. 2539/97 «Συ¬ 
γκρότηση Πρωτοβάθμιας Τοπικής Αυτ/σης». 

6. Την αριθμ. 15166/85 απάφαση Υπουργού Εσωτερι¬ 
κών (ΦΕΚ 202/Β716.4.85) «Περί συστάσεως Δημοτικής 
Επιχείρησης» με την επωνυμία «Δημοτικά Τουριστικά Κέ¬ 
ντρο Καταρρακτών Έδεσσας» στο Δήμο Έδεσσας Ν. 
Πέλλας. 

7. Την αριθμ. 84346/1985 απάφαση του Υπουργού Εσω¬ 
τερικών (ΦΕΚ 769/Β723.12.1985) «Περί τροποποίησης 
της αριθ. 15166/20.3.1985 όμοιας». 

8. Την αριθ. 8215/22.7.93 απόφαση Νομάρχη Πέλλας 
(ΦΕΚ 616/Β713.8.93) «Περί τροποποίησης της συστατι¬ 
κής πράξης (α) αριθ. 84346/1985 απάφαση του Υπουργού 
Εσωτερικών και (β) αριθ. 15166/85 απάφαση Υπουργού 
Εσωτερικών. 

9. Την αριθμ. 9211/9.8.94 απάφαση Νομάρχη Πέλλας 
(ΦΕΚ 652/Β730.4.94) «Περί τροποποίησης της συστατι¬ 
κής πράξης Δημοτικής Επιχείρησης του Δήμου Έδεσσας 
με την επωνυμία Δημοτική Επιχείρηση «ΚΑΤΑΡΡΑΚΤΕΣ 
ΕΔΕΣΣΑΣ». 

10. Την αριθμ. 1252/15.2.2000 απάφαση Γενικού Γραμ¬ 
ματέα Περ/ρειας Κεντρικής Μακεδονίας «Περίτροποποί¬ 
ησης συστατικής πράξης Δημοτικής Επιχείρησης του Δή¬ 
μου Έδεσσας, με την επωνυμία Δημοτική Επιχείρηση 
«ΚΑΤΑΡΡΑΚΤΕΣ ΕΔΕΣΣΑΣ». 




6524 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11 .Την αριθ. 32/2001 απόφαση του Δημοτικού Συμβου¬ 
λίου Έδεσσας περί «μερικής τροποποίησης της συστατι¬ 
κής πράξης της Δημοτικής Επιχείρησης “ΚΑΤΑΡΡΑΚΤΕΣ 
ΕΔΕΣΣΑΣ” ως προς την παρ. 4 αυτής». 

12. Τις διατάξεις του άρθ. 27 του Ν. 2081/92 (ΦΕΚ 154/ 
Δ') αναφορικά με τον έλεγχο δαπανών που προκαλούν 
οι κανονιστικές πράξεις, αποφασίζουμε: 

Τροποποιούμε την αριθ. 15166/85 απόφαση Υπουργού 
Εσωτερικών (ΦΕΚ 202/Β716.4.85) «περί σύστασης Δημο¬ 
τικής Επιχείρησης με την επωνυμία «Δημοτικό Τουριστικό 
Κέντρο Καταρρακτών Έδεσσας» στο Δήμο Έδεσσας Ν. 
Πέλλας», όπως αυτή τροποποιήθηκε με την αριθ. 84346/ 
1985 όμοια του Υπουργού Εσωτερικών (ΦΕΚ 769/Β7 
23.12.1985), και τις αριθ. 8215/22.7.93 και 9211/9.8.94 
αποφάσεις του Νομάρχη Πέλλας (ΦΕΚ616/Β713.8.93 και 
652/Β730.4.94) αντίστοιχα, ως και την αριθμ. 1252/ 
15.3.2001 απόφαση Γενικού Γραμματέα Περιφέρειας Κε¬ 


ντρικής Μακεδονίας ως προς την παρ. 4 της συστατικής 
πράξης, έτσι ώστε να έχει ως εξής: 

Παρ. 4. Η διάρκεια της επιχείρησης είναιείκοσιτρία (23) 
χρόνια από την δημοσίευση της απόφασης στην Εφημε¬ 
ρίδα της Κυβερνήσεως. 

Κατά τα λοιπά ισχύειη αριθ. 15166/85 απόφαση Υπουρ¬ 
γού Εσωτερικών, ως έχει. 

Από τις διατάξεις της απάφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Έδεσσας για το τρέχον οικ. έτος 2001, ούτε και για τα 
επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Μαρτίου 2001 

Ο Γ ενικός Γ ραμματέας 
ΒΑΣΙΑΗΣ ΒΑΛΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




